Finalitzen les obres de reparació de clots en el camí de Romeu
04 de maig 2023

![](/media/aftlhccl/photo_5929389398409985151_y_c.jpg?width=850&height=478.6036036036036)

El Consell Local Agrari ha reparat diversos trams del camí de Romeu. Els treballs han consistit a reparar de manera provisional els clots en el paviment i que es troben afectant el normal discórrer de la circulació. Esta reparació urgent de reparació clots s'ha dut a terme mitjançant l'extensió manual i amb màquina d'aglomerat en calent i la seua compactació superficial.

Es tracta d'un camí molt transitat que dona accés a una zona residencial i a un enclavament forestal de gran valor paisatgístic. De la superfície total del camí (8.879 m²), només el 40% discorre per sòl no urbanitzable comú i protegit (equivalent a 3.509 m²).

Esta obra de reparació de clots ha afectat una superfície de 130 m², i ha comptat amb un pressupost de 3.804 € (IVA inclòs). El camí ja es troba transitable i obert al pas.

![](/media/4wmhsbs4/photo_5929389398409985150_y_c.jpg?width=850&height=478.6036036036036)

La presidenta del Consell Agrari, Ana María Quesada, ha destacat que esta actuació respon a una petició veïnal. A més, ha explicat que per al futur reasfaltat del camí és necessari el diàleg amb la delegació d'Urbanisme, ja que el 60% és urbà. D'altra banda, Ana María Quesada ha puntualitzat: **«Tenim nou camins rurals que són prioritaris també per a reasfaltar pel mal estat en el qual estan i pel trànsit que tenen. Estem treballant a recuperar tota la trama de camins rurals del municipi. Hem actuat sobre diversos camins, però encara ens en queden alguns molt importants i, de fins i tot, més pas que este de Romeu. Anem prioritzant per a fer tasques, no parem, i volem com més prompte millor recuperar la nostra trama de camins.»**

El reasfaltat de la totalitat del camí comportaria el fressat del paviment existent, tall d'arrels, anivellament, aplicació d'aglomerat asfàltic, anivellament geomètric del perfil en la zona del barranc i formigonada d'este tram. Es calcula que suposaria una inversió aproximada de 180.000 €.

![](/media/kjkagtzu/photo_5929389398409985149_y_c.jpg?width=850&height=478.6036036036036)

*   [](http://www.facebook.com/sharer.php?u=https://aytosagunto.es/va/actualitat/finalitzen-les-obres-de-reparacio-de-clots-en-el-cami-de-romeu/ "Facebook")
*   [](http://twitter.com/share?url=https://aytosagunto.es/va/actualitat/finalitzen-les-obres-de-reparacio-de-clots-en-el-cami-de-romeu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitzen-les-obres-de-reparacio-de-clots-en-el-cami-de-romeu/ "Linked In")
*   [](mailto:?body=https://aytosagunto.es/va/actualitat/finalitzen-les-obres-de-reparacio-de-clots-en-el-cami-de-romeu/)